Фігура Хрыста, якая знаходзілася на самым версе помніка, выканана ў трэць чалавечага росту. Моцна нахіленая ўперад постаць, падагнутыя калені, выцягнутая правая рука і сагнутая ў локці левая сведчаць аб тым, што ў свой час на левым плячы Хрыста знаходзіўся крыж, які ён нёс на Галгофу. Апрануты Хрыстос у паграніцу і падпаясаны суроваю вяроўкай, галаву яго аздабляе цярновы вянок.